CELEX: 62020TN0546
Language: lt
Date: 2020-09-02 00:00:00
Title: Byla T-546/20: 2020 m. rugsėjo 2 d. pareikštas ieškinys byloje Sopra Steria Benelux ir Unisys Belgium / Komisija

26.10.2020   
            
            
               LT
            
            
               Europos Sąjungos oficialusis leidinys
            
            
               C 359/12
            
         
      2020 m. rugsėjo 2 d. pareikštas ieškinys byloje Sopra Steria Benelux ir Unisys Belgium / Komisija
      
      (Byla T-546/20)
      (2020/C 359/17)
      Proceso kalba: prancūzų
      
         Šalys
      
      
         Ieškovės: Sopra Steria Benelux (Ixelles, Belgija), Unisys Belgium (Machelenas, Belgija), atstovaujamos advokatų L. Masson ir G. Tilman
      
         Atsakovė: Europos Komisija
      
         Reikalavimai
      
      Ieškovės Bendrojo Teismo prašo:
      
                  —
               
               
                  panaikinti Europos Komisijos sprendimą, priimtą dėl viešojo pirkimo TAXUD/2019/OP/0006 „CCN-Evolution: TAXUD IT platformų specifikacija, plėtra, techninė priežiūra ir 3-ojo lygio parama – A dalis: CCN/CSI platformos vystymo paslaugos“:
                  
                              —
                           
                           
                              atmesti ieškovių sudaryto konsorciumo pateiktą pasiūlymą;
                           
                        
                              —
                           
                           
                              skirti sutartį ARHS-IBM konsorciumui;
                           
                        
            
                  —
               
               
                  priteisti iš Komisijas visas bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamos ieškinį ieškovės remiasi dviem pagrindais.
      
                  1.
               
               
                  Pirmasis ieškinio pagrindas grindžiamas, pirma, 2018 m. liepos 18 d. Europos Parlamento ir Tarybos reglamento (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012 (OL L 193, 2018, p. 1), I priedo 23 straipsnio pažeidimu. Antra, šis ieškinio pagrindas grindžiamas akivaizdžia vertinimo klaida, nes:
                  
                              —
                           
                           
                              Komisija nepatikrino, ar konkursą laimėjusio dalyvio kainos nėra neįprastai mažos;
                           
                        
                              —
                           
                           
                              Komisija nepripažino konkursą laimėjusio dalyvio pasiūlymo neįprastai mažu.
                           
                        
            
                  2.
               
               
                  Antrasis ieškinio pagrindas grindžiamas pareigos motyvuoti, visų pirma įtvirtintos Europos Sąjungos pagrindinių teisių chartijos 41 straipsnyje, pažeidimu, nes Komisija tinkamai nemotyvavo savo sprendimo nepripažinti konkursą laimėjusio dalyvio pasiūlymo neįprastai mažu.